wickkiey/tamil-wikipedia-chunked huggingface dataset:
# யூரியா நைட்ரேட்டு

## வேதியியல்

யூரியாவானது ஒரு கார்பனைல் தொகுதியைக் கொண்டுள்ளது. அதிக எதிர்மின்னி கவர்தன்மை உள்ள ஆக்சிசன் அணுவானது கார்பனிடமிருந்து எதிர்மின்னிகளை தன்பால் ஈர்த்து ஆக்சிசனைச் சுற்றிலும் அதிக எதிர்மின்னி அடர்த்தியை உருவாக்குகிறது. இதன் காரணமாக ஆக்சிசன் அணுவானது பகுதியளவு எதிர்மின்சுமையைக் கொண்டு ஒரு முனைவுறு பிணைப்பை உருவாக்குகிறது. நைட்ரிக் அமிலமானது அருகாமையில் இருக்கும் போது இது அயனியாக்கத்தில் ஈடுபடுகிறது. உருவாக்கப்படுகின்ற ஐதரசன் நேர்மின் அயனியானது ஆக்சிசனை நோக்கி கவரப்பட்டு ஒரு சகப்பிணைப்பை உருவாக்குகிறது.[எதிர்மின்னி கவர்பொருள் H<sup>+</sup>]. எதிர்மின்தன்மையுள்ள NO<sub>3</sub><sup>−</sup> அயனியானது ஐதரசன் நேர் அயனியை நோக்கி கவரப்படுகிறது. இதன்காரணமாகஒருஅயனிப்பிணைப்புஎறப்பட்டு யூரியா நைட்ரேட்டு என்ற சேர்மமானது உருவாகிறது.  
(NH<sub>2</sub>)<sub>2</sub>CO (நீரிய) + HNO<sub>3</sub> (நீரிய) → (NH<sub>2</sub>)<sub>2</sub>COHNO<sub>3</sub> (தி)  
இந்த சேர்மமானது, தொழில்முறையில்லாத வெடிபொருள் ஆர்வலர்களால் மிகவும் விரும்பப்படும் ஒரு முதன்மை வெடிபொருளாக உள்ளது. இச்சேர்மத்தைத் தொகுப்பு முறையில் தயாரிப்பதற்கான மூலப்பொருட்கள் எளிதில் கிடைப்பனவாக இருப்பதாலும், அமோனியம் நைட்ரேட்டுடன் ஒப்பிடும் போது வெடிக்கச் செய்வதற்கான தொடக்க நிலை இமைப்பு இச்சேர்மத்தில் எளிதாக இருப்பதாலும், இவ்வாறான பங்களிப்பில் அமோனியம் நைட்ரேட்டை அடிப்படையாகக் கொண்ட வெடிபொருட்களுக்கு மாற்றுப் பொருளாக உள்ளது.
# எட்மண்ட் தாமஸ் கிளின்ட்

**எட்மண்ட் தாமஸ் கிளின்ட்** (1976–1983), தன்னுடைய ஏழு வயதிற்குள் 25000 ஓவியங்களை வரைந்த வியத்தகு திறமைபெற்றிருந்த சிறுவன்.
# எட்மண்ட் தாமஸ் கிளின்ட்

## பிறப்பு

எட்மண்ட் தாமஸ் கிளின்ட் இந்தியாவின் கேரள மாநிலத்திலுள்ள கொச்சியில் 1976, மே 19 அன்று பிறந்தார். அவருடைய பெற்றோர் எம்.டி.ஜோஸப்புக்கும் சின்னம்மா ஜோஸப்புக்கும் கிளின்ட் ஒரே மகன் ஆவார். அவருடைய தந்தை எம்.டி.ஜோஸப், ஆலிவுட் நடிகர் **கிளின்ட் ஈஸ்ட்வுட்**டின் தீவிர ரசிகராக இருந்ததால் தன் மகனுக்கு **கிளின்ட்** என்று பெயரிட்டார்.
# எட்மண்ட் தாமஸ் கிளின்ட்

## கல்வி

கிளின்ட்டுக்கு இரண்டு வயதானபொழுது அவரது இரு சிறுநீரகங்களும் பழுதடையத் தொடங்கின. தன் மகனைப் பள்ளிக்கு அனுப்ப இயலாத அவருடைய தந்தை வீட்டிலேயே அவருக்குக் கல்வி கற்பிக்கத் தொடங்கினார்.
# எட்மண்ட் தாமஸ் கிளின்ட்

## ஓவியம்

மூன்று வயதிலிருந்து கிளின்ட் ஓவியம் வரைதல் மற்றும் வண்ணம் தீட்டுவதில் மிகுந்த ஆர்வம் செலுத்தினார். தனது ஐந்தாவது வயதில் அவர் ஒரு முழுமையான ஓவியராக வளர்ச்சி பெற்றிருந்தார். இந்துக்களின் பண்டிகைகளை வரைவதில் அவர் ஆர்வம் கொண்டிருந்தார். தனது ஐந்து வயதில் கேரளாவில் நடத்தப்பட்ட 18 வயதுக்கு உட்பட்டோருக்கான ஓவியப் போட்டியில் முதல் பரிசு பெற்றார்.
# எட்மண்ட் தாமஸ் கிளின்ட்

## ஆவணப்படம்

கேரள மாநிலத்தின் ஆவணப்படத் தயாரிப்பாளர் சிவக்குமார் கிளின்ட்டின் வாழ்க்கையையும் அவரது படைப்புகளையும் ஒரு ஆவணப்படமாகத் தயாரித்தார். அது சர்வதேச திரைப்பட விழாக்களில் திரையிடப்பட்டது. பிரேசில் நாட்டில் தங்கியிருந்த ஹாலிவுட் நடிகர் கிளின்ட் ஈஸ்ட்வுட்டுக்குத் திரையிட்டுக் காண்பிக்கப்பட்டது. அத்திரைப்படத்தால் மனம் நெகிழ்ந்த அவர், தன் கைப்பட கிளின்ட்டின் பெற்றோருக்கு ஆறுதல் கடிதம் எழுதினார்.
# எட்மண்ட் தாமஸ் கிளின்ட்

## திரைப்படம்

'கிளின்ட் நிறங்களுடே ராஜகுமாரன்' என்னும் வாழ்க்கை வரலாறு 'செபாஸ்டின் பள்ளித்தோட்' என்பவரால் எழுதப்பட்டது. கிளின்ட்டின் வாழ்க்கை வரலாற்றை மையப்படுத்தி 2007 ம் ஆண்டு 'ஆனந்த பைரவி' என்னும் மலையாளப்படம் தயாரிக்கப்பட்டது.
# எட்மண்ட் தாமஸ் கிளின்ட்

## நினைவு

கொச்சியிலுள்ள மிகப்பெரிய சாலை ஒன்றிற்கு கிளின்ட் ரோடு என்ப் பெயரிடப்பட்டுள்ளது. இவரது படைப்புகளை கேரள அரசு டிஜிட்டல் வடிவில் ஆவணப்படுத்தி சேமித்துள்ளது. இவரது படைப்புகள் திருவனந்தபுரம் அருங்காட்சியகத்தில் மக்களின் பார்வைக்கு வைக்கப்பட்டுள்ளன. இவரது நினைவாக கேரள மாநிலத்தில் ஆண்டுதோறும் 'எட்மண்ட் தாமஸ் கிளின்ட் நினைவு ஓவியப் போட்டிகள்' நடத்தப்படுகின்றன.
# எட்மண்ட் தாமஸ் கிளின்ட்

## இறப்பு

எட்மண்ட் தாமஸ் கிளின்ட், தன்னுடைய ஏழு வயதிற்கு முன் 1983, ஏப்ரல் 15 அன்று தீவிர சிறுநீரகக் கோளாறால் இவ்வுலகை விட்டு மறைந்தார்.
# கரோல் பேட்மன்

**கரோல் பேட்மன்** (ஆங்கிலம்:Carole Pateman 11 திசம்பர் 1940) என்பவர் இங்கிலாந்தைச் சேர்ந்த பெண்ணியவாதி, நூலாசிரியர், பேராசிரியர் மற்றும் அரசியல் கோட்பாட்டாளர் ஆவார். தாராள சனநாயகத்தைத் திறனாய்வு செய்யும் பெண்மணி ஆவார். 2007 முதல் பிரிட்டிசு அகாதமியில் உறுப்பினராக உள்ளார்.
# கரோல் பேட்மன்

## வாழ்க்கைக் குறிப்புகள்

கரோல் பேட்மன் இங்கிலாந்தில் சூசெக்சு என்ற ஊரில் பிறந்து கிராமர் என்ற பள்ளியில் படித்தார்.
1963 இல் ஆக்சுபோர்டு ரசுகின் கல்லூரி பின்னர் லேடி மார்கரெட் ஆலில் சேர்ந்து படித்தார். 1972இல் சிட்னி
பல்கலைக் கழகத்தில் ஆசிரியராகப் பணியில் சேர்ந்து அரசியல் பாடம் கற்பித்தார்.
ஆக்சுபோர்டு பல்கலைக்கழகத்தில் ஆய்வுப்பட்டம் பெற்ற பின்னர் 1990 முதல் இலாசு ஏஞ்செலசில், கலிபோர்னியாப் பல்கலைக்கழகத்தில் அரசியல் கல்வித் பேராசிரியராகப் பணி புரிந்தார். இப்போது அந்தப்
பல்கலைக் கழகத்தில் மதிப்புறு எமெரிடசு பேராசிரியராக உள்ளார்.
1991-94 ஆண்டுகளில் பன்னாட்டு அரசியல் கல்வி சங்கத்தின் தலைவராகவும் 2007 இல் பிரிட்டிசு அகாதெமியில் மதிப்புறு உறுப்பினராகவும் இருந்தார். மேலும் 2010-11 இல் அமெரிக்கன் அரசியல் கல்விச் சங்கத்தின் தலைவராகவும்  கார்டிப் பல்கலைக்கழகப் பள்ளி ஐரோப்பிய ஆய்வுகள்  என்ற அமைப்பில் கவுரவ பேராசிரியராகவும்பதவி வகித்தார்.
# கரோல் பேட்மன்

## எழுதிய நூல்கள்

- பாலின ஒப்பந்தம்
- சனநாயகமும் பங்கேற்பும்
- ஒப்பந்தமும் ஆதிக்கமும்
- பெண்களின் அவலம்:சனநாயகம் பெண்ணியம் அரசியல் கொள்கை
# கரோல் பேட்மன்

## பெற்ற விருதுகள்

- பேட்மன் 1993-94 க்கான குக்கன்கைம் பெல்லோ என்ற சிறப்பைப் பெற்றார்.
- சமூக அறிவியல் ஆய்வுக்கான சுவிடீசு பன்னாட்டு ஆலோசனைக் குழுவில் 1994 முதல் உறுப்பினராக இருந்தார்.
- 2012 இல் அரசியல் கல்வியில் ஜோகன் ஸ்கைட் பரிசைப் பெற்றார்.
- 2013இல் ஐக்கிய இராச்சியத்தின் அரசியல் ஆய்வுகள் சங்கத்தின் சார்பில் சிறப்பு பாராட்டு விருது வழங்கப்பட்டது.
- 2015 ஏப்பிரலில் வேல்ஸ் கற்றறிந்தோர் சங்கத்தின் மதிப்புறு உறுப்பினராகத் தேர்ந்தெடுக்கப்பட்டார்.
- பாலியல் மற்றும் அரசியல் ஆகிய தலைப்புகளில் கரோல் பேட்மன் எழுதும் நூல்களுக்கு இரண்டு ஆண்டுகளுக்கு ஒரு முறை ஆத்திரேலியா அரசியல் கல்வி சங்கத்தின் சார்பாகப் பரிசு வழங்கப்படுகிறது.
# தம்பலகாமம் படுகொலைகள்

**தம்பலகாமம் படுகொலைகள்** (*Tampalakamam massacre*) அல்லது **பாரதிபுரம் படுகொலைகள்** 1998 பெப்ரவரி 1 ஆம் நாள் இலங்கையின் கிழக்கு மாகாணம், திருகோணமலை மாவட்டத்திலுள்ள தம்பலகாமம், பாரதிபுரம் என்ற சிற்றூரில் இடம்பெற்றன. இலங்கைக் காவல்துறை, மற்றும் சிங்கள ஊர்காவல் படையினரின் சுற்றிவளைப்பின் போது எட்டு இலங்கைத் தமிழ்க் குடிமக்கள் கைது செய்யப்பட்டு அருகிலுள்ள காவல் நிலையத்திற்குக் கூட்டிச் செல்லப்பட்டு சுட்டுக் கொல்லப்பட்டனர். கொல்லப்பட்டவர்களில் 13, 17-வயது சிறுவர்களும் அடங்குவர். இப்படுகொலைகளில் சம்பந்தப்பட்டிருந்ததாக குற்றம் சாட்டப்பட்டிருந்த காவல்துறையினர் ஒருவர் 2000 சனவரி 24 இல் இனந்தெரியாதவர்களினால் சுட்டுக் கொல்லப்பட்டார்.
# தம்பலகாமம் படுகொலைகள்

## நிகழ்வு

சுற்றிவளைப்பில் சுமார் 20 பேர் ஈடுபட்டனர். காவல் நிலையத்துக்குக் கூட்டிச் செல்லப்பட்டவர்கள் அங்கு மிகக் கிட்டவாக வைத்து சுட்டுக் கொல்லப்பட்டனர். இச்சம்பவத்தை அடுத்து கந்தளாய் காவல்துறையினர் வீடு வீடாகச் சென்று கொல்லப்பட்டவர்கள் அனைவரும் விடுதலைப் புலிகளால் கொல்லப்பட்டவர்கள் என ஒப்புதல் கையெழுத்திட கட்டாயப்படுத்தப்பட்டனர். அதே நாளில் 6 விடுதலைப் புலிகள் தம்பலகாமத்தில் கொல்லப்பட்டனர் என தேசியத் தொலைக்காட்சி சேவை அறிவித்தது. குற்றம் இடம்பெற்று 26 ஆண்டுகளின் பின்னர் 2024 ஏப்ரல் 26 அன்று இவ்வழக்குத் தொடர்பான தீர்ப்பு அனுராதபுரம் மேல் நீதிமன்ற நீதிபதியினால் வழங்கப்பட்டது.
# தம்பிலுவில் படுகொலைகள்

**தம்பிலுவில் படுகொலைகள்** இலங்கையின் கிழக்கு மாகாணத்தின் அம்பாறை மாவட்டத்திலுள்ள தம்பிலுவில் கிராமத்தில் 1985 மே 16 முதல் மே 18 வரை இடம்பெற்றது. நற்பிட்டிமுனை, துறைநீலாவணை, சேனைக்குடியிருப்பு கிராமங்களில் விசேட அதிரடிப்படையினரால் சுற்றிவளைக்கப்பட்டு கைது செய்யப்பட்ட 60 தொடக்கம் 63 வரையான தமிழ் இளைஞர்கள் இங்கு கொண்டு வரப்பட்டு படுகொலை செய்யப்பட்டனர்.  
சுற்றிவளைக்கப்பட்ட இளைஞர்களில் சிலர் அவ்விடத்திலேயே சுட்டுக் கொல்லப்பட்டு அவர்களின் உடல்கள் அப்புறப்படுத்தப்பட்டன. 18 முதல் 25 வயது வரை மதிக்கப்பட்ட சுமார் 40 இளைஞர்கள் கைது செய்யப்பட்டு, 18 மைல் தெற்கேயுள்ள தம்பிலுவில் இடுகாட்டுக்கு அழைத்து வரப்பட்டு அவர்களைக் கொண்டே குழிகள் தோண்டப்பட்டு சுட்டுக்கொல்லப்பட்டார்கள். சுட்டுக் கொல்லப்பட்டவர்கள் அங்கேயே புதைக்கப்பட்டார்கள். இவ்வாறு மூன்று நாட்கள் வெளியூர் இளைஞர்களை இரவு நேரத்தில் பலருக்கும் தெரியாமல் அழைத்து வந்து இடம்பெற்று வந்த இக்கொலைகள் உள்ளூர் மக்களால் சர்வதேச ஊடகங்களுக்கு கொண்டுசெல்லப்பட்டதை அடுத்து நிறுத்தி வைக்கப்பட்டது. அதன் பின்னர் ஏற்பட்ட சர்ச்சையை அடுத்து இவர்களின் உடல்கள் அங்கிருந்து இரகசியமாக அப்புறப்படுத்தப்பட்டு, மட்டக்களப்புக்குக் கொண்டு செல்லப்பட்டு அங்கு புதைக்கப்பட்டன. எனினும் இப்படி ஒன்று நடக்கவேயில்லை என்று அரசு தரப்பில் சொல்லப்பட்டது.
# வண்ணாத்தி ஆறு படுகொலைகள்

கிழக்கு மாகாணத்தின் மட்டக்களப்பு மாவட்டத்திலுள்ள வண்ணாத்தி ஆறு பகுதியில் 1993 பெப்ரவரி 17ஆம் திகதி மாதம் நடந்தது. இராணுவத்தால் சுமார் 16 பேர் காணாமல் போயுள்ளனர். இந்த "காணாமல் போனவர்கள்" குறித்து இராணுவம் ஒரு உள்ளக விசாரணையை அறிவித்தது. ஆனால் அதன் முடிவுகள் ஆண்டு இறுதி வரை தெரியவில்லை.
# வௌவால் மீன்

**வௌவால் மீன்** எலும்பு மீன்களில் சில இனங்களாகும். இவை கடலில் வாழ்பவை.
# வௌவால் மீன்

## அமைப்பு

உடல் நீள சதுர வடிவினதாக, பக்கத்துக்குப் பக்கம் அழுந்தி இருக்கும். தலை சிறியது. வாய் முன்முனையில் இருக்கும். செதில்கள் சிறியவை. வழுவழுப்பாக இருக்கும். முதுகிலே ஒரே துடுப்பு நீளமாக அமைந்திருக்கும். வால் துடுப்பு ஆழமான இரண்டு பிரிவுகளாக இருக்கும்.
# வௌவால் மீன்

## நிறம்

இம்மீனின் பொதுவான நிறம் வெண்மையான சாம்பல் நிறம். சில இனங்கள் கருஞ்சாம்பல் நிறமானவை. வேலை வௌவால் மீனைத்தான் மக்கள் விரும்புவார்கள். வௌவாலில் சிறிய முட்கள் இருப்பதால் இது மிகவும் சுவையுடைய மீன்.  
இம்மீன்கள் தமிழ்நாட்டின் கிழக்குக் கரையில் மார்ச் முதல் செப்டம்பர் வரையில் அகப்படும். இவை கூட்டங்களாக உலவும். வௌவால் மீன்கள் பாம்பஸ் (pampus), ஸ்ட்ராமட்டியஸ் (stromateus) , என்னும் சாதிகளைச் சேர்ந்தவை.
# நியோடிமியம்(III) புரோமைடு

**நியோடிமியம்(III) புரோமைடு** *(Neodymium(III) bromide)* என்பது NdBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நியோடிமியம் அணுவும் மூன்று புரோமின் அணுக்களும் சேர்ந்து இச்சேர்மம் உருவாகிறது. அறைவெப்பநிலையில் தூளாகக் காணப்படும் இச்சேர்மம் அரை வெண்மை மற்றும் வெளிர் பச்சை என்று எந்த நிறத்திலும் இதைக் காணவியலும். நியோடிமியம்(III) புரோமைடு ஒரு நீருறிஞ்சும் சேர்மமாகும்.
# நியோடிமியம்(III) புரோமைடு

## பண்புகள்

நியோடிமியம்(III) புரோமைடின் மோலார் நிறை 383.95 கிராம் மற்றும் இதன் அடர்த்தி 5.3கி/செ.மீ<sup>3</sup> ஆகும்.
# தர்மராஜேஸ்வரர் குடைவரைக் கோயில்

**தர்மராஜஸ்வரர் குடைவரைக் கோயில்** (Dharmrajeshwar) இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தில், கரோத் தாலுக்காவில் இந்தியக் குடைவரைக் கட்டிடக்கலையில் அமைந்த பௌத்தம், சமணம் மற்றும் இந்து சமயங்களின் குடைவரைக் கோயில்களின் தொகுதியாகும்.  
தர்மராஜஸ்வர் குடைவரைக் கோயில், எல்லோரா கைலாசநாதர் கோவில் போன்று மலையை மேலிருந்து குடைந்து வடிவக்கப்பட்டதாகும்.  
இதன் உண்மையான பெயர் **தம்நார்** என்பதாகும். (धमनार).
# தர்மராஜேஸ்வரர் குடைவரைக் கோயில்

## தர்மராஜஸ்வரர் கோயில்

தர்மராஜஸ்வரர் குடைவரைக் கோயில் 50 மீட்டர் நிளமும், 20 மீட்டர் அகலமும், 9 மீட்டர் ஆழமும் கொண்டது. இதன் நடுவில் 14.5 மீட்டர் நீளமும், 10 மீட்டர் நீளமும் கொண்ட பெரிய கோயிலில் பெரிய சிவ லிங்கமும் மற்றும் விஷ்ணு சிற்பங்கள் உள்ளது. மேலும் இலக்குமி, பைரவர், காளி, கருடன், பார்வதி தெயவங்களின் சிற்பங்கள் செதுக்கப்பட்டுள்ளது.இக்குடைவரைக் கோயில் சிவன் மற்றும் விஷ்ணு வழிபாடுகளுக்கு உரியதாக உள்ளது.
# தர்மராஜேஸ்வரர் குடைவரைக் கோயில்

## குகைகள்

இவிடத்தில் உள்ள குகைகளில், 7ஆம் நூற்றாண்டில் நிறுவப்பட்ட பௌத்தர்களின் விகாரங்கள், தூபிகள், சைத்தியங்கள் செதுக்கி உருவாக்கப்பட்டுள்ளது. இதனை *சந்தனகிரி* என்பர்.
# தர்மராஜேஸ்வரர் குடைவரைக் கோயில்

## இதனையும் காண்க

- பசுபதிநாதர் கோயில்
- தம்நார் குகைகள்
- இந்தியக் குடைவரைக் கோயில்கள்
- பௌத்த யாத்திரைத் தலங்கள்
# சிலிக்கா கந்தக அமிலம்

**சிலிக்கா கந்தக அமிலம்** (*Silica sulfuric acid*) (SiO<sub>2</sub>-OSO<sub>3</sub>H<sub>2</sub>) என்ற மூலக்கூற்று வாய்ப்பாட்டால் விவரிக்கப்படுகிறது. திண்மநிலை அமிலமான இதை சிலிக்கா கூழ்மத்தை கந்தக அமிலத்தில் சேர்த்து ஊற வைப்பதன் மூலம் தயாரிக்கப்படுகிறது. பல்வேறு கரிமத் தொகுப்பு வினைகளில் ஒரு வினையூக்கியாக சிலிக்கா கந்தக அமிலம் பயன்படுத்தப்படுகிறது. சிலிக்கா சல்பூரிக் அமிலம் மலிவானது அபாயமற்றது மற்றும் அதிக அமிலத்தன்மை கொண்ட திண்ம அமிலமாக ஒரு வினையூக்கியாகக் கையாள எளிதானது என்று கருதப்படுகிறது.
# சிலிக்கா கந்தக அமிலம்

## தயாரிப்பு

பொருத்தமான செறிவு கொண்ட கந்தக அமிலத்தில் சிலிக்கா கூழ்மத்தை ஊறவைப்பதன் மூலம் சிலிக்கா கந்தக அமிலம் தயாரிக்கப்படுகிறது. பின்னர் அதிக வெப்பநிலையில் (120–180 °செல்சியசு) கலவையை வெப்பப்படுத்துவதன் மூலம் ஈரப்பதமும் நீரும் ஆவியாகும்.
:SiO<sub>2</sub>–OH<sub>2</sub>&nbsp;+&nbsp;HO–SO<sub>3</sub>H&nbsp;→&nbsp;SiO<sub>2</sub>–OSO<sub>3</sub>H<sub>2</sub>&nbsp;+&nbsp;H<sub>2</sub>O
# சிலிக்கா கந்தக அமிலம்

## பயன்கள்

சிலிக்கா கந்தக அமிலம் பெரும்பாலும் கரிமச் சேர்ம மாற்றத்தில் ஒரு திண்ம அமில வினையூக்கியாக பயன்படுத்தப்படுகிறது.
# பாக் குகைகள்

**பாக் குகைகள்** அல்லது **புலிக் குகைகள்** (Bagh Caves), மத்திய இந்தியாவின் மத்தியப் பிரதேச மாநிலத்தில், விந்திய மலைத்தொடரின் அடிவாரத்தில் தார் மாவட்டத்தின் பாக் என்ற ஊரில் அமைந்த ஒன்பது குடைவரை நினைவுச் சின்னங்கள் ஆகும்.  
குடைவரைக் கட்டிடக் கலையில் அமைந்த இக்குகைகளில் பண்டைய இந்தியாவின் புகழ்பெற்ற சுவர் ஓவியங்கள் கொண்டுள்ளது.  
தற்போது ஐந்து குகைகள் மட்டும் உள்ளது. மணற்கல் பாறைகளில் செதுக்கப்பட்ட இக்குகைச் சுவர்களில் அஜந்தா குகை ஓவியங்கள் போன்ற பௌத்த சமயம் குறித்தான ஓவியங்கள் வரையப்பட்டுள்ளது.
தற்போதுள்ள ஐந்து குகைகளில் பிக்குகள் தங்க விகாரங்களும், தியானிக்க சைத்தியங்களும் உள்ளது. குகை எண் 4ன் சுவர்கள் வண்ண வண்ண ஓவியங்கள் கொண்டுள்ளதால் இக்குகையை *வண்ண அரண்மனை* (ரங்க் மகால்) என அழைக்கிறார்கள்.  
இக்குகைகள் சாதவாகன மன்னர்கள் கிபி 5 – 6வது நூற்றாண்டில் வடிவக்கப்பட்டதாகும்.  
வட மொழியில் *பாக்* என்பதற்கு புலி என்று பொருளாகும். பாக் குகைகள், இந்தூர் தொடருந்து நிலையத்திலிருந்து 160 கி.மீ. தொலைவில் உள்ளது.
# பாக் குகைகள்

## இதனையும் காண்க

- பௌத்த யாத்திரைத் தலங்கள்
# தாராபாய் ஷிண்டே

**தாராபாய் ஷிண்டே** (*Tarabai Shinde*; 1850-1910) என்பவர் 19 ஆம் நூற்றாண்டின் இந்தியாவின் தந்தை மரபாட்சி மற்றும் சாதியை எதிர்த்த ஒரு பெண்ணியவாதி ஆவார். பிரசுர வேலையால் தன்னை வெளிப்படுத்திக்கொண்டார். 1882 இல் இவர் வெளியிட்ட ”ஸ்திரீபுருஷ துலானா” (பெண்-ஆண் ஒப்பீடு) என்ற பதிப்பினால் நன்கறியப்பட்டவராவார். இந்தத் துண்டுப்பதிப்பு உயர்மட்ட சாதிக் குடும்பங்களில் காணப்பட்ட தந்தை மரபாட்சியைத்தின் விமர்சனமாக அமைந்தது. மேலும் இப்பிரசுரமே நவீன இந்தியப் பெண்ணியக் கருத்தின் முதல் வெளியீடாகவும் கருதப்படுகிறது.
# தாராபாய் ஷிண்டே

## ஆரம்ப வாழ்க்கை மற்றும் குடும்பம்

1850 ஆம் ஆண்டில் மகாராஷ்டிர மாநிலத்தில் பெரார் மாகாணத்தில் புல்ஹானாவில் பாபுஜி ஹரி ஷிண்டேவுக்குப் பிறந்தார். இவர் புனேவில் சத்யசோதாக் சமாஜத்தை நிறுவினார். அவரது தந்தை வருவாய் துணை ஆணையர் அலுவலகத்தில் தலைமை எழுத்தராக இருந்தார்; மேலும் அவர் 1871 இல் "ஹின்ட் டூ த எஜுகேட்டட் நேட்டிவ்ஸ்" (*Hint to the Educated Natives*) என்ற தலைப்பில் ஒரு புத்தகத்தையும் வெளியிட்டார். இப்பகுதியில் பெண்கள் பாடசாலை இல்லை. தனது ஒரே மகளான தாராபாய்க்கு வீட்டிலேயே மராத்தி, சமஸ்கிருதம் மற்றும் ஆங்கிலம் ஆகியவற்றைக் கற்பித்தார். அவருடன் நான்கு சகோதரர்கள் இருந்தனர். தாராபாய்க்கு இளம் வயதிலேயே திருமணம் நடந்தாலும் கூட அந்நாளைய பிற மராத்தியப் பெண்களைவிட குடும்ப வாழ்க்கையில் அவருக்கு அதிக சுதந்திரம் இருந்தது. அவரது பெற்றோரின் வீட்டிற்கே அவரது கணவர் வசிக்க வந்ததே இதற்கு காரணமாக அமைந்தது. மறுமணம் செய்யத் தடைசெய்யப்பட்ட உயர் ஜாதி விதவைகளுடன் பணிபுரிந்த நிலையில், உறவினர்களால் கர்ப்பம் தரிக்கநேரிடும் துயர நிகழ்வுகள் குறித்து அறிந்திருந்தார். "நல்ல பெண்களுக்கும்" "பாலியல் தொழிலாளிகளுக்கும்" இடைப்பட்ட கயிற்றின்மேல் நடக்கும் துன்நிலையில் அந்த விதவைகள் இருந்ததை இந்தக் கட்டுரை பகுத்தாய்வு செய்தது. இது 1882 ஆம் ஆண்டில், புனேயில் உள்ள ஸ்ரீ சிவாஜி அச்சகத்தில் ஒன்பது அணா செலவில் 500 பிரதிகள் அச்சிடப்பட்டது. ஆனால் சமகால சமுதாய மற்றும் பத்திரிக்கைகளின் விரோதமான வரவேற்புகளால் அவரால் மீண்டும் மீண்டும் பிரசுரிக்க முடியவில்லை. எனினும், இது ஜோதிராவ் புலேயால் வரவேற்கப்பட்டு, பாராட்டப்பட்டது. தாராபாயை சிராஞ்சீவினி (அன்பு மகள்) என்று குறிப்பிட்டு, அவரது கட்டுரையைச் சக பணியாளர்களுக்கும் பரிந்துரைத்தார். 1885 ஆம் ஆண்டில் ஜோதிராவ் புலேயால் தொடங்கப்பட்ட சத்தியஷோதாக் சமாஜின் பத்திரிகையான சட்ஸர் பத்திரிகையின் இரண்டாவது வெளியீட்டில் இந்த குறிப்பு இடம்பெற்றிருந்தது. இருப்பினும், 1975 ஆம் ஆண்டு மறுபடியும் கண்டெடுக்கப்பட்டு மீண்டும் வெளியிடப்படும்வரை அறியப்படாமலேயே இருந்தது.
# சங் லா கணவாய்

**சங் லா கணவாய்** (*Chang La*) இந்தியாவின் லடாக்கில் உள்ள உயரமான கணவாய் ஆகும். உலகிலேயே இரண்டாவது மிக உயரமான இடத்தில் உள்ள, பயணம் செய்யக்கூடிய சாலையாக கருதப்படுகிறது. லே-விலிருந்து காரு மற்றும் செக்தி கிராமங்கள் வழியாக சங் லாவை அடையலாம். இதில் கவனமாக வண்டி ஓட்ட வேண்டும், ஏனென்றால் இப்பாதை மிகவும் செங்குத்தாக இருக்கும். சங் லாவின் இரு பக்கதிலும், சுமார் 10-15 கி.மீ வரை சாலை மண் மற்றும் கரடுமுரடாகவும் இருக்கும். கோடை காலங்களில், குறிப்பாக சுற்றுலா காலங்களில், சாலையின் குறுக்கே நீரோடைகள் தோன்றுவதால், இரு சக்கர வாகனத்தில் ஏறுவது சவாலானதாக கருதப்படுகிறது. சங் லா-விலிருந்து டாங்சே அல்லது தர்புக் இடத்திற்கு இறங்குவது மீண்டும் மிகவும் செங்குத்தாக இருக்கும். இந்த இடம் மிகவும் உயரமான இடத்தில் இருப்பதால் 20-25 நிமிடங்களுக்கு மேல் இப்பகுதியில் இருப்பது உடல் நலத்தை பாதிக்கும் என அறிவுறுத்தப்படுகிறது.  
லே-விலிருந்து பாங்காங் ஏரிக்கு செல்லும் போது சங் லா வழியாக மட்டுமே செல்ல வேண்டும். சங் லா வின் அர்த்தம் ” தெற்கு நோக்கி செல்” அல்லது “தெற்கில் செல்”. இதற்கு அருகில் இருக்கும் குடியிருப்பு இடாங்சே என்னும் சிறு கிராமம் ஆகும். இமயமலையில் உள்ள சங்தங் பீடபூமி செல்ல முக்கிய வழியே சங் லா கணவாய் தான். இப்பகுதியின் நாடோடி இனங்களுக்கு பெயர் சங்பா. இராணுவ ஆராய்ச்சி மற்றும் வளர்ச்சி அமைப்பால் தோற்றுவிக்கப்பட்ட, உலகின் மிக உயரமான ஆராய்ச்சி மையம், 17,664 அடி உயரத்தில் சங் லா பகுதியில் செயல்பாட்டில் உள்ளது.
# சங் லா கணவாய்

## இதனையும் காண்க

- இமயமலையின் சிகரங்கள் மற்றும் கணவாய்கள் பட்டியல்
# சிப்கி லா கணவாய்

**சிப்கி லா கணவாய்** (*Shipki La*) இந்திய-சீனா எல்லையில் அமைந்துள்ள ஒரு கணவாய் ஆகும். இங்கு பன்னிரண்டு கட்டிடங்கள் குறிப்பிட்டுச் சொல்லத்தக்க உயரங்களில் அமைந்துள்ளன. இந்த கணவாய்க்கு அருகிலுள்ள வழியாகத்தான் லாங்கன் சாங்போ என திபெத்தியர்களால் அழைக்கப்படும் சத்லச் ஆறு இந்தியாவிற்குள் நுழைகிறது. இக்கணவாய் பண்டைய பட்டுச்சாலையின் ஒரு கிளை பாதையாக கருதப்படுகிறது . மற்ற எல்லை கணவாய்களை போல இந்த கணவாயும் வசிப்பவர் அல்லாதோருக்கு திறக்கப்படுவதில்லை . சாலை வழியாக இந்தியா மற்றும் திபெத்திற்கு இடையே பயணம் செய்பவர்கள் நேபாளம் வழியாக பயணிக்கின்றனர்.
# சிப்கி லா கணவாய்

## சீன - இந்தியா வாணிபம்

தேசிய நெடுஞ்சாலை எண் 5 பாதையைப் பயன்படுத்தி நிலத்தின் வழியாக அரபிக் கடலை அடையலாம் என்ற ஒரு கருத்து முன்வைக்கப்பட்டது. ஏனென்றால் காரகோரம் நெடுஞ்சாலை வழியாக போக்குவரத்து மிகவும் கடினமாக இருக்கும். சிப்கிலாவிலுள்ள எல்லையை திறந்தால் இரு பக்க எல்லையிலும் வாணிபத்தின் மதிப்பு அதிகளவு அதிகரிக்கும் என்று கூறப்படுகிறது .
# திபு கணவாய்

**திபு கணவாய்** (*Diphu Pass*) என்பது இந்தியா, சீனா மற்றும் மியன்மார் நாடுகளுக்கிடையில் மூன்று நாடுகளின் எல்லைகளும் சங்கமிக்கும் பிரச்சினைக்கு உட்பட்ட புள்ளியில் அமைந்துள்ள ஒரு கணவாய் ஆகும். திபு கணவாய் கிழக்கு அருணாசலப் பிரதேசத்தை பாதுகாப்பதில் முக்கியப் பங்கு வகிக்கிறது.. இக்கணவாய் மெக்மோகன் எல்லைக் கோட்டில் அமைந்துள்ளது.  
அக்டோபர் 1960 ஆம் ஆண்டு அக்டோபர் மாத்த்தில் சீனா மற்றும் பர்மா நாட்டினர் திபு கணவாய்க்கான அவர்களின் எல்லையை வரையறுத்துக் கொண்டனர். இந்த எல்லை மலைத்தொடரின் நீர்பிடிப்பு பகுதிக்கு தெற்கே 5 மைல்கள் தள்ளி உள்ளது. இது இந்தியாவின் தூதரகம் சார்ந்த பிரச்சனையாக அமைந்தது, ஏனென்றால் இந்தியா, மும்முனை எல்லை நிர்பிடிப்பு பகுதியில் இருக்க வேண்டும் என்று எதிர்பார்த்தது. இப்பிரச்சனை, அருணாசலப் பிரதேசம் சார்ந்த இந்தியா மற்றும் சீனா எல்லை கருத்துவேறுபாட்டில் ஓர் அங்கமாக இருக்கின்றது.
# திபு

**திபு** என்பது இந்தியாவின் அசாம் மாநிலத்தில் உள்ள கர்பி ஆங்கலாங்கு மாவட்டத்தின் தலைமையகம் ஆகும். இந்த நகரம் பிரபலமான சுற்றுலா மலைவாசஸ்தலமாகும்.
# திபு

## சொற்பிறப்பியல்

திபு என்ற வார்த்தைக்கான பொருள் திமாசா மொழியில் வெள்ளை நீர் என்பதாகும். திமாசா மொழியில் தி என்றால் நீர் என்றும், பு என்றால் வெள்ளை என்றும் பொருள்படும். வரலாற்று ரீதியாக திபுவில் உள்ள நீரோடை மழைக்காலத்தில் அதிக அளவு வண்டலைக் கொண்டு செல்வதால் வெள்ளை நிறத்தில் காட்சியளிக்கின்றது. அதனால் வெள்ளை நீர் பெயரை பெற்றதாக கருதப்படுகின்றது.
# திபு

## புவியியல்

திபு 25.83 ° வடக்கு 93.43 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 186 மீட்டர் (610 அடி) உயரத்தைக் கொண்டுள்ளது. குவாஹாத்தியில் இருந்து சாலை வழியாக சுமார் 270 கி.மீ தூரத்தையும், தொடருந்தின் மூலம் 213 கி.மீ. தூரத்தையும் கொண்டுள்ளது. இந்த நகரம் ஒரு மலையில் அழகாக அமைந்துள்ளது.
# திபு

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி திபுவின் மக்கட் தொகை 63,654 ஆகும். சனத் தொகையின் அடிப்படையில் இது இரண்டாம் வகுப்பு நகரமாக வகைப்படுத்தப்பட்டுள்ளது. (50,000 முதல் 99,999 மக்கள் வரை). ஆண்கள் மக்கட் தொகையில் 52% வீதமும், பெண்கள் 48% வீதமும் காணப்படுகின்றனர்.  
தீபுவின் சராசரி கல்வியறிவு விகிதம் 90% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 94% வீதமாகவும், பெண்களின் கல்வியறிவு 86% வீதமாகவும் உள்ளது.  
திபுவின் மக்கட் தொகையில் 13% வீதமானோர் 6 வயதுக்குட்பட்டவர்கள். திபுவில் வாழும் முக்கிய பழங்குடி சமூகங்கள் கர்பி , திமாசா கச்சாரி , போடோ கச்சாரி , கோச் (ராஜ்பாங்சி) கச்சாரி , கரோ கச்சாரி , ரெங்மா நாகா மற்றும் ரபா என்பனவாகும்.
# திபு

## கலாச்சாரம்

இந்த நகரம் நாட்டின் பிற பகுதிகளைச் சேர்ந்த பல பழங்குடி சமூகங்களையும், பிற சமூகங்களையும் கொண்டுள்ளது. கர்பிஸ், ரெங்மா, திமாசா கச்சாரி, திவா கச்சாரி, போடோ கச்சாரி, கரோ கச்சாரி, ரபா ஆகியவை மாவட்டத்தின் முக்கிய பழங்குடியினர்களாக உள்ளனர். நகரில் அவர்களுக்கு மத்தியில் அமைதியான மற்றும் இணக்கமான சகவாழ்வு பேணப்படுகின்றது. இந்த நகரில் கோயில்கள், தேவாலயங்கள், மசூதிகள் மற்றும் ஒரு குருத்வாரா என்பவைகள் காணப்படுகின்றன. இந்த நகரம் அனைத்து முக்கிய பண்டிகைகளும் கொண்டாடப்படுகின்றன. ரோங்கர் , புஷு-டிமா , வாங்கலா , பிஹு , சிக்புய்-ருய், கிறிஸ்துமஸ் , துர்கா பூஜை , தீபாவளி , பைக்கோ மற்றும் பிற விழாக்கள் மிகுந்த மகிழ்ச்சியுடன் கொண்டாடப்படுகின்றன.
# திபு

## சுற்றுலாத் தலங்கள்

### பயிர்நூல் முறைப்படி அமைந்துள்ள தோட்டம் மற்றும் கைவினை கலாச்சார மையம்

இது சந்தையின் புறநகரில் புதிதாக கட்டப்பட்ட தோட்டம். இது பூங்கா, சிறுவர் பூங்கா மற்றும் ஒரு திறந்த நிலை அரங்கம் ஆகியவற்றைக் கொண்டுள்ளது.
# திபு

## சுற்றுலாத் தலங்கள்

### பொழுதுபோக்கு பூங்காவும், மருத்துவ தோட்டமும்

திபு-மஞ்சா சாலையில் அமைந்துள்ள இது வனத்துறையால் அமைக்கப்பட்ட மிக அழகான தோட்டமாகும். இந்த பூங்காவில் ஏராளமான இயற்கை காட்சிகள், மதிப்புமிக்க மரங்கள் மற்றும் மூலிகைகள் உள்ளன.
# திபு

## சுற்றுலாத் தலங்கள்

### தரலங்சோ

இது தீபுவின் மையத்தில் நிறுவப்பட்ட ஜனநாயக கலாச்சார அமைப்பாக விளங்கும் "கர்பி கலாச்சார சங்கத்தின்" தலைமையகம் இங்கு நிரந்தரமாக அமைக்கப்பட்டுள்ளது. கர்பி இளைஞர் விழா ஒவ்வொரு ஆண்டும் பிப்ரவரி 15 முதல் 19 வரை தாரலாங்சோவில் கொண்டாடப்படுகிறது. திருவிழாவின் போது இடம்பெறும் கலாச்சார யாத்திரைக்கான இடமாகும்.
# திபு

## சுற்றுலாத் தலங்கள்

### தாவரவியல் பூங்கா

திபுவில் இருந்து லும்டிங் சாலையில் சுமார் 7 கி.மீ தூரத்தில், வனத்தின் மேற்கு பிரிவில் தாவரவியல் பூங்கா அமைந்துள்ளது. இந்த தோட்டம் பல மதிப்புமிக்க மரங்கள், மூலிகைகள் மற்றும் மல்லிகைகளால் நிறைந்துள்ளது.
# திபு

## சுற்றுலாத் தலங்கள்

### பயிர்நூல் முறைப்படி அமைந்துள்ள தோட்டம்

இது ஒரு பழைய பயிர்நூல் முறைப்படி அமைந்துள்ள தோட்டமாகும். நகர எல்லைக்கு அருகில் அமைதியான சாலையில் அமைந்துள்ளது.
# திபு

## சுற்றுலாத் தலங்கள்

### ரோங்பார்பி ரோங்பே சிலை

நகரத்தின் நடுவில் ரோங்பார்பி ரோங்பேவின் சிலை செதுக்கப்பட்டுள்ளது. சுரண்டலுக்கும் ஒடுக்குமுறைக்கும் எதிராக கிளர்ந்தெழுந்த முதல் பெண் ரோங்பார்பி ரோங்பே என்பவர் ஆவார்.
# நமா கணவாய்

**நமா கணவாய்** (*Nama Pass*) என்பது இமயமலைப் பகுதியில் அமைந்துள்ள ஒரு கணவாய் ஆகும். இதன் உயரம் 5,200 மீ.(17,100 அடி) ஆகும். இது இந்தியாவில் உத்தராகண்டு மாநிலத்தில், பித்தோரகார் மாவட்டத்தில், தெற்கு குமாயோன் பகுதியில் அமைந்துள்ளது.  
நமா கணவாய் குதி மற்றும் தர்மா பள்ளத்தாக்கை இணைக்கிறது. இது ஒரு காலத்தில் திபெத்திற்கு செல்லும் ஒரு பரப்பரப்பான சாலை, ஆனால் தற்பொழுது அரிதாகத் தான் பயன்பாட்டில் உள்ளது.
# கோயிசா லா கணவாய்

**கோயிசா லா கணவாய்** (*Goecha La Pass*) என்பது இந்தியாவின் சிக்கிம் மாநிலத்தில் அமைந்துள்ள இமயமலைத் தொடரில் அமைந்துள்ள ஓர் உயரமான கணவாய் ஆகும். கடல் மட்டத்திலிருந்து 4940 மீட்டர் அல்லது 16207 அடி உயரத்தில் இக்கணவாய் அமைந்துள்ளது.  
உலகின் மூன்றாவது மிக உயரமான சிகரமான கஞ்சன்சங்காவின் தென்கிழக்கு பக்கத்தை இங்கிருந்து காண முடியும். இந்த மலையில் ஏறத் துடிக்கும் ஆர்வலர்களுக்கு இது முக்கியத் தளமும் ஆகும். கோயிசா லாவிலிருந்து மலைக்காட்சியை முதன் முதலாக அரசாங்க அதிகாரிகள் பார்த்த போது, அதன் அழகில் வியந்து இக்காட்சியை 100 ரூபாய்த் தாளில் பிரசுரிக்க வேண்டுமென முடிவெடுத்தனர் .+
# கோயிசா லா கணவாய்

## மலையேறுதல்

உலகிலேயே பசுமையான பகுதிகளில் ஒன்றான கஞ்சன்சங்கா தேசிய பூங்காவின் வழியாக மலையேறுதலை இமயமலையில் விடுமுறையை கழிக்க விரும்பும் பயணிகள் பயணத்தின் முக்கிய இலக்காக திட்டமிடுவார்கள். சுற்றுச்சுழல் பாதிப்பு எதுவும் நெருங்காத இந்த காடுகளில் பல்வேறு அரிய வகை விலங்கினங்கள் மற்றும் தாவர இனங்களை காணலாம். குளிர்காலத்தில் காலநிலை தெளிவாகவும், பருவமழை காலத்திற்கு முன் கற்பனைக்கு எட்டாத வகையில் மேகங்களின் அற்புதமான விளையாட்டுக்களை இங்கு காணலாம். ஒட்டுமொத்த சுற்றுச்சூழல் அமைப்பும் இங்கு இணக்கத்துடன் ஒற்றுமையாக பராமரிக்கப்படுகிறது. எந்தவொரு ஒற்றை மரமும் தனித்து நிற்பதாக உணரப்படுவதில்லை.
ஒரு நாளைக்கு கடக்க வேண்டிய தூரம் அதிகம் என்பதால் மலையேறுதலே இங்கு சவாலானது ஆகும். இத்தகைய மலையேற்றத்தின் போது ஒருவர் தட்ப வெப்ப நிலைக்குத் தக்கவாறு முறையாகத் தன்னைப் பழக்கிக் கொள்ள வேண்டும். ஏனெனில் சிறிய நேரப் பயணத்திலேயே அதிக உயர மாற்றங்களை கடக்கும் சூழ்நிலை ஏற்படும். இப்பகுதியின் புகழுக்கு இதுவும் ஒரு காரணமாகும். இருப்பினும் இங்கு நடக்கத் தொடங்கிவிட்டால் சவாலான தூரங்களை சமாளிப்பது எளிதாகிவிடும்.  
திசோங்கரி உச்சியிலிருந்து தான்சிங்கு கோயிசாலா மலையேற்றத்தில் காணும் மலை உச்சிகளின் பட்டியல்  
1. கஞ்சன் ஜங்கா || 8586 மீட்டர்,
1. தலங்கு ( 7349 மீட்டர் ),
1. ரதோங்கு ( 6679 மீட்டர் ),
1. கப்ரூ வடக்கு ( 7353 மீட்டர் ),
1. கோக்டேங்கு ( 6147 மீட்டர் ),
1. சிம்வோ ( 6812 மீட்டர் ),
1. கப்ரூ தெற்கு ( 7318 மீ ),
1. கப்ரூ கூரை ( 6600 மீட்டர் ),
1. கப்ரூ கிளை ( 6100 மீட்டர் ),
1. பாண்டிம் ( 6691மீட்டர் ),
1. தென்செங்காங்கு ( 6010மீட்டர் ),
1. யுப்போனோ ( 5650 மீட்டர் )  
அடிப்படைப் பயணத்திட்டம்:
1. சிலிகுரியிலிருந்து யுக்சோம்
1. யுக்சோமிலிருந்து சாச்சென் (10 கி.மீ உயர நடைப் பயணம்)
1. சாச்சென்னிலிருந்து டிசோக்கா (7 கி.மீ உயர நடைப் பயணம்)
1. டிசோக்காவிலிருந்து திசோங்கரி (10 கி.மீ உயர நடைப்பயணம்)
1. திசோங்கரி லா கணவாயில் ஓய்வும் நடைப்பயணமும் (4417 மீட்டர்)
1. திசோங்கரியிலிருந்து தாசிங்கு (10 கி.மீ நடைப்பயணம்)
1. தாசிங்குவிலிருந்து கோயிசாலா கணவாய்க்கு சென்று திரும்புதல் (14 கி.மீ உயர நடைப்பயணம்)
1. தாசிங்குவிலிருந்து டிசோக்கா(16 கி.மீ உயர நடைப்பயணம்)
1. டிசோக்காவிலிருந்து யுக்சோம் (17 கி.மீ உயர நடைப்பயணம்)
1. சிலிகுரி திரும்புதல்
# கோயிசா லா கணவாய்

## திரைப்படம்

- இமயமலையில் சிங்கலீலா http://theindia.info/SingaliLaInTheHimalaya 2016 ஆம் ஆண்டு வெளிவந்த திரைப்படம். சிங்கலீலா மலை உச்சியை அடையும் 14 நாள் மலையேற்றத்தைப்பற்றி இத்திரைப்படம் பேசுகிறது.
- கோயிசாலா:கஞ்சன் சங்காவைத் தேடி
# இலித்தியம் எக்சாபுளோரோபாசுப்பேட்டு

**இலித்தியம் எக்சாபுளோரோபாசுப்பேட்டு** *(Lithium hexafluorophosphate )* என்பது LiPF<sub>6</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் படிகத்தூளாக இது காணப்படுகிறது. முனைவுக் கரைப்பான் மற்றும் நீர் தவிர்த்த ஏனைய கனிம வேதியியல் கரைப்பான்கள் ஆகியவற்றில் இதன் கரைதிறன் காரணமாக, வணிக முறையிலான இரண்டாம் நிலை மின்கலன்களில் இச்சேர்மம் பயன்படுத்தப்படுகிறது. குறிப்பாக புரோப்பைலீன் கார்பனேட்டு மற்றும் டைமெத்தாக்சியீத்தேனில் உள்ள இலித்தியம் எக்சாபுளோரோபாசுப்பேட்டு இலித்தியம் வகை மின்கலன்களில் பயன்படுத்தப்படுகிறது. மேலும், இலித்தியம் உலோகம் போன்ற வலிமையான ஒடுக்கும் முகவர்களுடன் எக்சாபுளோரோ பாசுப்பேட்டு எதிர்மின் அயனி மந்தத்தன்மையுடன் இருப்பதும் இம்முறையில் வெளிப்படுகிறது.  
வெப்பச்சூழலில் இவ்வுப்பு நிலைத்தன்மையுடன் காணப்படுகிறது. ஆனால் 200° செல்சியசு வெப்பநிலையில் 50% எடையை இழக்கிறது. 70° செல்சியசு வெப்பநிலையில் பின்வருமாறு நீராற்பகுப்பு அடைகிறது.  
:LiPF<sub>6</sub> + H<sub>2</sub>O → HF + PF<sub>5</sub> + LiOH  
Li<sup>+</sup> அயனிகளின் இலூயிசு அமிலத்தன்மையால் LiPF<sub>6</sub> சேர்மமும் மூவிணைய ஆல்ககால்களின் டெட்ராயைதரோபைரனேற்ற வினையில் வினையூக்கியாகச் செயல்படுகிறது.
# மார்கோவ்னிகாவ் விதி

உடனான ஐதரோபுரோமிக் அமிலத்தின் வினையின் மூலமாக மார்கோவ்னிகாவ் விதி விளக்கப்படுதல் ]]
கரிம வேதியியலில், **மார்கோவ்னிகாவ் விதியானது** (*Markovnikov's rule*) நிறைவுறா ஐதரோகார்பன்களில் நிகழும் கூட்டு வினைகளின் விளைபொருட்கள் எப்படி இருக்கக்கூடும் என்பதைப்பற்றி விளக்குகிறது. இந்த விதியானத உருசுய வேதியியலாளா் விளாடிமிர் வாசிலெவிச் மார்கோவ்னிகாவ் என்பவரால் 1865 ஆம் ஆண்டில் உருவாக்கப்பட்டது.
# மார்கோவ்னிகாவ் விதி

## விளக்கம்

இந்த விதியானது ஒரு சீர்மையற்ற ஆல்கீனுடன் அமிலமொன்று சேர்க்கப்படும் போது, அமில ஐதரசனானது குறைவாகப் பதிலியிடப்பட்ட கார்பனுடனும், ஆலைடானது, அதிகமாக அல்கைல் தொகுதிகளால் பதிலியிடப்பட்ட கார்பன் அணுவுடனும் இணையும் என்பதைக் கூறுகிறது.  
மாறாக, இந்த விதியை, ஐதரசனானது, அதிகஐதரசன் அணுக்களைக் கொண்டுள்ளகார்பன் அணுவுடனும்,ஆலைடுதொகுதியானது,குறைவானஐதரசன்  அணுக்களைக்கொண்டகார்பன் அணுவுடனும்சேரும்என்றும்கூறலாம்.  
இந்த விதியானது, அல்கீன்கள் நீருடன் சேர்க்கை வினையில் ஈடுபட்டு, கார்பன்நேரயனிகளை உருவாக்கக்கூடிய வினைவழிமுறைகளைக் கொண்ட,ஆல்ககாலைவிளைபொருளாகத்தரக்கூடியவினைகளுக்கும்பொருந்தும்.ஐதராக்சைல்தொகுதியானது, அதிக எண்ணிக்கையிலான கார்பன்-கார்பன் பிணைப்புகளைக் கொண்ட கார்பனுடனும், ஐதரசனானது, இரட்டைப் பிணைப்பில் மறுமுனையில் உள்ள கார்பனுடனும் (அதிக கார்பன்-ஐதரசன் பிணைப்புகளைக் கொண்ட) பிணைப்பில் ஈடுபடுகின்றன.  
மார்கோவ்னிகாவ் விதியின் வேதியியல் அடிப்படையானது, கூட்டு வினை அல்லது சேர்க்கை வினையின் போது அதிக நிலைப்புத் தன்மை வாய்ந்த கார்பன்நேரயனியை உருவாக்குவதேயாகும். அல்கீன்களில் உள்ள ஒரு கார்பன் அணுவுடன் ஐதரசன் அயனியை சேர்ப்பது மற்றொரு கார்பன் அணுவின் மீது ஒரு நேர்மின்சுைமயை உருவாக்கி ஒரு கார்பன்நேரயனி இடைவினைப்பொருளொன்றைஉருவாக்குகிறது.  
அதிகமாகபதிலியிடப்பட்டகார்பன்நேரயனியானதுதூண்டல்விளைவுமற்றும்அதிபரவிணைப்பு (hyperconjugation) ஆகியவற்றின் காரணமாக, அதிக நிலைப்புத்தன்மை கொண்டதாகவும் இருக்கிறது. சேர்க்கை வினையின் முக்கிய வினைவிளை பொருளானது அதிக நிலைப்புத்தன்மை வாய்ந்த வினையிடைப்பொருளிலிருந்தேஉருவாக்கப்படுகிறது.ஆகேவ, HX (X என்பது Hஐ விட அதிக எதிர்மின்னி கவர்தன்மை கொண்டது) இன் அல்கீனுடனான சேர்க்கை வினையின் முக்கிய விளைபொருள் ஐதரசன் அணுவினை குறைவான பதிலியிடப்பட்ட இடத்திலும், மற்றும்ஆலசனை (X)அதிக பதிலியிடப்பட்ட இடத்திலும்கொண்டிருக்கிறது.ஆனாலும்கூட,மற்றுமொருகுறைவாகபதிலியிடப்பட்ட,
குறைந்த நிலைப்புத்தன்மை கொண்ட கார்பன் நேரயனியானது ஒரு குறிப்பிட்ட அளவு செறிவில் உருவாகி குறைவான அளவு விளைபொருளை (ஆலசனானது குறைவான பதிலியிடப்பட்ட கார்பனுடனும், ஐதரசனானது அதிக பதிலியிடப்பட்ட கார்பனுடனும் பிணைக்கப்பட்ட) உருவாக்குவதைத் தொடர்கிறது.
# மார்கோவ்னிகாவ் விதி

## எதிர்-மார்கோவ்னிகாவ் வினைகள்

கார்பன்நேரயனியை வினையிடைப் பொருளாகக் கொள்ளாத வினைவழிமுறைகள், உதாரணமாக வினைவேதிமத்தில் வந்து சேர்க்கப்படக்கூடிய பொருளின் இடத்தெரிவுவழிமுறைகளைக்கொண்டவைமார்கோவ்னிகாவ்விதிக்குஎதிராக,தனியுறுப்பு சேர்க்கை<nowiki/>யைப் போன்று நடைபெறுகின்றன.இத்தகையவினைகள் **எதிர் மார்கோவ்னிகாவ் வினைகள்** என அழைக்கப்படுகின்றன. ஆலசனானது,
குறைவாகப் பதிலியிடப்பட்ட கார்பன் அணுவுடன் சேர்வதானது மார்கோவ்னிகாவ் விதிக்கு எதிரானதாகிறது.  
எதிர் மார்கோவ்னிகாவ் சேர்க்கையின் புதிய முறையானது, ஆமில்டன் மற்றும் நைசுவிக்சு ஆகியோரால் குறிப்பிடப்பட்டுள்ளது. இம்முைறயில் குறைந்த ஆற்றல் கொண்ட இருமுனையத்திலிருந்து (diode) வெளிவரக்கூடிய ஒளி மற்றும் அரோமேட்டிக் சேர்மங்கள் இவற்றை ஒரு ஆல்க்கீனை ஒரு நேரயனியாக மாற்றுவதற்குப் பயன்படுத்தியுள்ளனர்.  
ஆல்க்கீன்களை விடவும், பல வேதிவினைகளுக்கும் எதிர் மார்கோவ்னிகாவ் விதியின் கூற்றானது நீட்சியடைகிறது. எதிர்-மார்கோவ்னிகாவ் நடத்தையானது, தங்க உப்பக்களை வினையூக்கியாகப் பயன்படுத்தி நடத்தப்படும் பினைல்அசிட்டிலீனின் நீரேற்ற வினைகளில் வெளிப்படுத்தப்படுவது உற்றுநோக்கப்பட்டுள்ளது. இந்த வினையில் அசிட்டோபீனோன் விளைபொருளாகக் கிடைக்கப்பெறுகிறது; இருப்பினும் ருத்தீனியம் போன்ற ஒரு சிறப்பான வினையூக்கியின் முன்னிலையில் இது வினைவேதிமத்தில் வந்து சேர்க்கப்படக்கூடிய பொருளின் இடத்தெரிவு வழிமுறை மாற்றியமான 2-பினைல் அசிட்டால்டிகைடைத் தருகிறது:
# மாந்தப் பரப்பியல்

**மாந்தப் பரப்பியல்** அல்லது **மனிதப் பரப்பியல்** என்பது புவிச் சூழலுக்கேற்ப மனிதன் எப்படி வாழ்கிறான், எவ்வாறு வளர்ந்து வருகிறான் என்பதை ஆராயும் துறை. பழங்குடிகளுக்கு காய், கனிகளைத் திரட்டுதல், வேட்டையாடுதல், மீன் பிடித்தல் போன்ற செயல்கள் தலையாய தேவைகளைத் தீர்த்தன. அவர்களது இருப்பிடச் சூழல், வீட்டின் அமைப்பு முறை, வாழ்வியல் பழக்க வழக்கங்கள், உணவு முறை, உடையமைப்பு, கைத்தொழில், தகவல் பரிமாற்றம், வேட்டையாடும் முறை, அதற்கு பயன்படும் கருவிகள், இனப்பண்பாடு போன்றவற்றை விரிவாக ஆராய்வதும், மனிதப் பண்பாட்டுக் கூறுகள் எவ்வாறு வளர்ந்து வருகின்றன என்பதை விளக்குவதுமே "மாந்தப் பரப்பியலின்" நோக்கங்கள் ஆகும்.
# பிக்குமிக்கள்

**பிக்குமிக்கள்**
ஆப்பிரிக்கக் கண்டத்தில் உள்ள பெல்சியக் காங்கோவானது மிகுவெப்ப மழைக்காட்டுப் பகுதி ஆகும். இங்கே வாழும் நாடோடி பழங்குடியினர் `பிக்குமிக்கள்’ என அழைக்கப்படுகின்றனர். இவர்கள் 3க்ஷ் வடக்குக் கிடைக்கோட்டிற்கும், 3க்ஷ் தெற்குக் கிடைக்கோட்டிற்கும் இடையேயுள்ள பகுதியில் வாழ்கின்றனர்.
வேட்டை கிடைக்கும் இடமே பிக்குமிக்களின் வாழ்விடம் இவர்கள் 2 மீட்டர் உயரமும், 1 மீட்டர் விட்டமும் கொண்ட மண்ணாலான வீடுகளைக் கட்டுகின்றனர். கூரை இழைகளால் வேயப்படுகிறது. ஒரு குடியிருப்பில் 10-30 வீடுகள் இருக்கிறது. இடுப்பிற்கு மட்டும் மர இலைகளை உடையாகப் பயன்படுத்துகின்றனர். மட்பானைகள், சுரைக்குடுக்கைகள், குத்தீட்டி, வில், அம்பு போன்றவற்றைப் பயன்படுத்துகின்றனர். இலைநஞ்சு தடவிய அம்புகளை வேட்டைக்குப் பயன்படுத்துகின்றனர்.
கிழங்கு, காளான், பட்டாணி, வாழை, காய், கனி, இறைச்சி போன்றவை இவர்களுடைய உணவு ஆகும். இவர்கள் உடல் வலிமையும், அஞ்சா நெஞ்சமும் படைத்தவர்கள். இவர்களிடம் சாதி, மதம், சட்டம், மூடப்பழக்க வழக்கங்கள் எதுவும் இல்லை. இவர்கள் வேட்டைத் தலைவனைப் பின்பற்றி இடம் பெயர்வார்கள்.
# காளமன் (நடுகல் வீரன்)

சமுதாயத்திற்காக விரோதிகளை எதிர்த்து தன் உயிரைத் தியாகம் செய்த வீரர்களுக்கு, பழந்தமிழர்கள் நினைவு சின்னமாக `நடுகல்’ எனப்படும் வீரக்கல்லை நட்டனர். அவர்கள் நடுக்கல்லை நட்டது மட்டுமின்றி அவர்களை, பழந்தமிழர்கள் வழிபாடும் செய்தனர். மேல்வேலூர் என்ற ஊரில், ஒரு பெண்ணைக் கடத்திச் சென்ற கயவர்களிடமிருந்து, அப்பெண்ணை மீட்டு தன்னுயிரை ஈந்த காளமன் என்ற வீரனுக்கு கம்பவர்மன் காலத்தில் நடப்பட்ட நடுக்கல் உள்ளது.
# குன்றல் பகுப்பு தோற்றம் மற்றும் செயற்பாடு

**ஒடுக்கற்பிரிவின் தோற்றமும் செயல்பாடும்** (*Origin and function of meiosis*) குன்றல் பகுப்பின்தோற்றம் மற்றும் செயல்பாடு என்பது மேம்பாடடைந்த உட்கரு கொண்ட (ஊக்கேரியாட்டுகள்)உயிரிகளில் இனப்பெருக்கத்தின்  பரிணாம வளர்ச்சி சார்ந்தஅடிப்படை புரிதலை உண்டாக்குவதாக உள்ளது. உயிரியலாளர்கள் மத்தியில் இந்த நிகழ்வு ஊக்கேரியாட்டுகளின் பாலின கலப்பு பரிணாமத்தில் எத்தகைய பங்காற்றுகின்றன, இது ஏன் தொடர்கிறது, இது ஏன் இருமயமாக இனப்பெருக்கத்தின் இறுதியில் உள்ளது ,
என்ற உள்ளீடுகள் மூலம் இது 1.2 பில்லியன் ஆண்டுகளுக்கு முந்தையது என்பதை உறுதியாகக்கூற முடிகிறது. ஆரம்பகாலம் தொட்டே பெருக்கத்தில் ஈடுபட்டு வந்த தாவரங்கள், விலங்குகள், பூஞ்சைகள் இதுநாள் வரை பாலினப்பெருக்க உயிரிகளாகவே உள்ளன.
# தாமோதர் பாங்கெரா

**தாமோதர் பாய் பாங்கெரா** (*Damodar Bhai Bangera*) என்பவர் இந்திய விடுதலைப் போராட்டத்தில் வெள்ளளையனே வெளியேறு இயக்கத்தில் பங்குகொண்டவர் ஆவார். இவர் இந்தப் போராட்டத்தின் போது இந்திய உச்சநீதிமன்றக் கட்டிடத்தில் இந்திய தேசியக் கொடியை ஏற்றியவர் ஆவார். இவர் பிரித்தானிய அரசாங்கத்தால் சிறையிலடைக்கப்பட்டார். இருப்பினும், பின்னர் இவருக்கு ராவ் பகதூர் பட்டம் வழங்கப்பட்து. இவர் பில்லாவா சமூகத்தைச்சேர்ந்தவர் ஆவரா்.  
ஆகத்து, 2014இல் மீரா பயாந்தர் மாநகராட்சியானது (The Mira Bhayandar Municipal Corporation - MBMC) பயாந்தரில் உள்ள ஒரு சாலை சந்திப்பிற்கு விடுதலைப் போராட்ட வீரர் பாய் தாமோதர் பாங்கெராவினுடைய பெயரைச் சூட்டியுள்ளது.
# தமிழ்நாட்டின் குடைவரை கட்டிடங்களின் பட்டியல்

, ஒற்றைக் கற்றளி]]
புடைப்புச் சிற்பங்கள்]]
சமணச் சிற்பங்கள்]]
சமணத் தீர்த்தங்கரர்களின் சிற்பங்கள்]]  
**தமிழ்நாட்டின் குடைவரை கட்டிடங்கள்** தமிழ்நாட்டில் அமைந்த குடைவரைக் கோயில்கள், குகைச் சிற்பங்கள், குகை ஓவியங்களின் பட்டியல் பின்வருமாறு:  
1. கழுகுமலை வெட்டுவான் கோயில்
1. அரகண்டநல்லூர்க் குடைவரை
1. அரளிப்பட்டிக் குடைவரை
1. ஆவூர்க் குடைவரை
1. ஏழடிப்பட்டம் சமணர் படுக்கைகள் கல்வெட்டுகள்
1. கந்தன் குடைவரை
1. கீழ்மாவிலங்கைக் குடைவரை
1. குடுமியான்மலை குடைவரை
1. குரங்கணில்முட்டம் குடைவரை
1. குன்றக்குடி குடைவரை கோயில்
1. சாளுவன்குப்பம் அதிரணசண்ட பல்லவேஸ்வரம்
1. சாளுவன்குப்பம் புலிக்குடைவரை
1. சிங்கப்பெருமாள்கோயில் குடைவரை
1. சிங்கவரம் குடைவரை
1. சித்தன்னவாசல் குகை ஓவியங்கள்
1. பசுபதேசுவரர் குடைவரைக் கோயில்
1. ஏழடிப்பட்டம் சமணர் படுக்கைகள் கல்வெட்டுகள்
1. சிதறால் மலைக் கோவில்
1. சீயமங்கலம் குடைவரைக் கோயில்
1. தளவானூர் குடைவரைக் கோயில்
1. தாந்தோன்றிமலை கல்யாணவெங்கடரமணசுவாமி கோயில்
1. திருக்கழுங்குன்றம் குடைவரை
1. திருக்கோளக்குடிக் குடைவரை
1. திருச்சிராப்பள்ளி குடைவரை
1. திருப்பரங்குன்றம் முருகன் கோவில்
1. திருமெய்யம் குடைவரை
1. திரைக்கோயில் குடைவரை
1. தென்பரங்குன்றம், மதுரை
1. நரசிங்கம் யோகநரசிங்கப் பெருமாள் கோயில்
1. நார்த்தாமலை குடைவரை
1. பல்லாவரம் குடைவரை
1. பிரான்மலைக் குடைவரை கோயில்
1. மகிடாசுரமர்த்தினி மண்டபம், மாமல்லபுரம்
1. மகிபாலன்பட்டி குடைவரை கோயில்
1. மகேந்திரவாடி குடைவரை
1. மண்டகப்பட்டு குடைவரைக் கோயில்
1. மலையடிப்பட்டி பள்ளிகொண்டபெருமாள் கோயில்
1. மலையடிப்பட்டி வாகீஸ்வரமுடையார் கோயில்
1. மாங்குளம் குடைவரை
1. மாமண்டூர் உருத்தரவாலீசுவரம்
1. மாமண்டூர் குகைகள்
1. மாமல்லபுரம்
1. மாமல்லபுரம் இராமானுச மண்டபம்
1. மாமல்லபுரம் கோடிக்கல் மண்டபம்
1. மாமல்லபுரம் கோனேரி மண்டபம்
1. மாமல்லபுரம் தர்மராஜ மண்டபம்
1. மாமல்லபுரம் பஞ்சபாண்டவர் மண்டபம்
1. மாமல்லபுரம் பரமேஸ்வர மகாவராக விஷ்ணுகிருகம்
1. மாமல்லபுரம் புலிப்புதர் மண்டபம்
1. மாமல்லபுரம் மகிஷாசுரமர்த்தினி சிறிய மண்டபம்
1. மாமல்லபுரம் மும்மூர்த்தி குடைவரை
1. மாமல்லபுரம் வராக மண்டபம்
1. மேலச்சேரிக் குடைவரை
1. சமணர் மலை, மதுரை,
1. கீழவளவு சமணர் படுகைகள்
1. யானைமலை, மதுரை
1. விளாப்பாக்கம் குடைவரை
# வினைல்லித்தியம்

**வினைல்லித்தியம்** *(Vinyllithium)* என்பது LiC<sub>2</sub>H<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிமலித்தியம் சேர்மமான இச்சேர்மம் நிறமற்று அல்லது வெண்மை நிறத்துடன், பிரதானமாக டெட்ரா ஐதரோபியூரானில் ஒரு கரைசலாக வினைல்லித்தியம் பெரும்பாலும் காணப்படுகிறது
# வினைல்லித்தியம்

## தயாரிப்பு மற்றும் கட்டமைப்பு

இலித்தியம் ஆலசன் பரிமாற்ற வினைகள் மூலமாக வினைல்லித்தியம் கரைசல்கள் தயாரிக்கப்படுகின்றன. ஆலசன் இல்லாத வினை வகைகளில் டெட்ராவினைல்வெள்ளீயம் பியூட்டைல்லித்தியம் பயன்படுத்தப்படுகிறது.
:Sn(CH=CH<sub>2</sub>)<sub>4</sub> + 4 BuLi → SnBu<sub>4</sub> + 4 LiCH=CH<sub>2</sub>
எத்திலீனுடன் இலித்தியம் சேர்த்து வினைபுரியச் செய்தால் வினைல்லித்தியமும் இலித்தியம் ஐதரைடும் பிற கரிமலித்தியம் சேர்மங்களுடன் உருவாகின்றன.
# வினைல்லித்தியம்

## வினைகள்

வினைல்சிலேன்கள், வினைல்குப்ரேட்டுகள்,வினைல்சிடானேன்கள் போன்றவை தயாரிப்பில் முன்னோடிச் சேர்மமாக இருப்பதால், உலோக அடிப்படை வினையாக்கிகளில் வினைல் தொகுதிகளை நிறுவதலுக்கு வினைல்லித்தியம் பயன்படுகிறது அல்லைலிக் ஆல்ககால்கள் தயாரிப்பில் கீட்டோன் சேர்மங்களுடன் வினைல்லித்தியத்தைப் பயன்படுத்துகிறார்கள்.
# சன் டூங் குகை

**சன் டூங் குகை,** (Son Doong Cave) ; வியட்நாம் நாட்டின் மலைத்தொடர்களில் இயற்கையாகவே அமைந்த உலகின் மிகப் பெரிய சுண்ணாம்புக்கல் புற்றுப்பாறை குகையாகும். இது 5 கிலோ மீட்டர் நீளமும், 200 மீட்டர் உயரமும், 150 மீட்டர் அகலமும் கொண்ட 150 தனித்தனி குகைகளின் தொடராகும். இக்குகைகள் போங் நா-கே பாங் தேசியப் பூங்காவின் இதயமாக உள்ளது.  
லாவோஸ் – வியட்நாம் எல்லையில் வியட்நாமின் **குவாங் பின்க்** மாகாணத்தில் உள்ள *ட்ராக்* எனுமிடத்தில் அடர்ந்த மலைக்காட்டில் இக்குகை அமைந்துள்ளது. இக்குகையை 1991ம் ஆண்டில் பிரித்தானிய குகை ஆராய்ச்சியாளர்கள் கண்டு பிடித்தார்கள்.  
ஏறக்குறைய 50 லட்சம் ஆண்டுகளாக மலைக்கு அடியில் ஓடிய ஆறால், இந்தக் குகை உருவானதாகக் குகை ஆராய்ச்சியாளர்கள் கூறுகிறார்கள். இதன் காரணமாகவே இக்குகையை *மழை ஆறு* என்று பொருள் கொண்ட **சான் டூங்** என்ற பெயர் வைத்துள்ளனர்.
# சன் டூங் குகை

## சிறப்புகள்

குகையின் உடைந்த மேற்கூரை வழியாக வெளியே பார்த்தால் காடுகள் அடர்ந்த சோலைவனம் போலக் காட்சியளிக்கிறது. எனவே இப்பகுதியை ஏதோன் தோட்டம் என்று அழைக்கிறார்கள். பல நூற்றாண்டுகளாக, இங்குள்ள மணல் துகள்களின் மீது படிந்த தண்ணீர் துளிகளால், இந்தக் குகை முழுவதும் பல அழகிய படிமானங்கள் உருவாகியிருக்கின்றன. சலசலவென ஓடும் சிறிய ஆறு, திரும்பும் பக்கமெல்லாம் பச்சைப்பசேல் எனப் போர்வை போர்த்தியது போல் காணப்படும் புல்வெளிகள், அடர்ந்த மரங்கள், பேரிரைச்சலுடன் விழும் அருவிகள் என இந்தக் குகை பேரழகுடன் காணப்படுகிறது. நீண்ட ஆராய்ச்சிக்குப் பிறகு ஆண்டுகளுக்கு முன்பு சான் டூ குகை உலகின் பெரிய குகையாக அறிவிக்கப்பட்டது.
# சன் டூங் குகை

## சுற்றுலா

ஆகஸ்டு 2013 முதல் இக்குகையைச் சுற்றிக் காட்ட, சுற்றுலா வரும் நபர் ஒருவருக்கு 3,000 அமெரிக்கா டாலர் கட்டணம் வசூலிக்கப்படுகிறது.
# பரோர்

**பரோர்** *(ஆங்கிலம்: Baror, இந்தி மற்றும் ராசத்தானி: बरोर, பஞ்சாபி: ਬਰੋਰ)* இந்தியாவின் இராஜஸ்தான் மாநிலத்திலுள்ள சிறீ கங்காநகர் மாவட்டத்தில் அமைந்துள்ள பண்டைய சிந்துவெளி நாகரீகத்தின் தொல்லியல் களமாகும். அரப்பா மற்றும் அரப்பாவுக்கு முந்தைய காலத்து மட்பாண்டங்கள் அகழ்வாராய்ச்சிக்குப் பின் இங்கு கண்டுபிடிக்கப்பட்டுள்ளன .
# பரோர்

## அமைவிடம்

இராஜஸ்தான் மாநிலத்தின் தார் பாலைவனத்தில், இந்திய-பாகிஸ்தான் பன்னாட்டு எல்லைப்புறத்தில் உள்ள சிறீ கங்காநகர் மாவட்டத்தின் தெற்கு பகுதியில் அனுப்கார்-இராம்சிங்பூர் சாலையில் பரோர் தொல்லியல் தளம் அமைந்துள்ளது.
# பரோர்

## கண்டுபிடிப்பு

வரலாற்றுக்கு முந்தையத் தளமான பரோர் 1916-17 காலகட்டத்தில் லூய்கி பியோ டெசிடிட்டோரி (1887-1919) இத்தாலிய இந்தியவியல் அறிஞரால் கண்டுபிடிக்கப்பட்டது. இந்தியா சுதந்திரம் அடைந்த பின்னர் அம்லானந்து கோசு (இந்தியாவின் தொல்பொருள் ஆய்வுக் கழகம், அல்லது ஏ.எசு.ஐ.யின் முன்னாள் இயக்குநர்) என்பவரால் இந்த தளத்தில் விரிவான ஆய்வுகள் நடத்தப்பட்டன. 2003-04 ஆம் ஆண்டில் இந்திய தொல்பொருள் ஆய்வக அகழ்வாய்வு கிளை -3, பாட்னா சரசுவதி மரபுரிமை திட்டத்தின் கீழ் அகழ்வாய்வைத் தொடங்கியது. 400 × 300 சதுர பரப்பளவுள்ள பகுதி அகழ்வாராய்ச்சிக்காக எடுத்துக் கொள்ளப்பட்டது. 2006 – 2007 ஆண்டு காலத்தில் பளிங்குக்கல் வீடுகள், சாலைகள், தெருக்கள் முதலியன கண்டறியப்பட்டன.
# பரோர்

## அகழ்வாய்வுகள்

அரப்பா மற்றும் அராப்பாவுக்கு முந்தைய கால மட்பாண்டங்கள் தொல்பொருள் அறிஞர்களால் இங்கு கண்டறியப்பட்டன. வட்ட மற்றும் முக்கோண சுடுமண் சிலைகள், துளையிட்ட அலங்கார வட்ட மணிகள் மற்றும் இடைவெளி நிரப்பிகள் பீங்கான் அலங்காரப் பொருட்கள் போன்றவை சில உதாரணங்களாகும்.
- 1. அலங்கார நகைகளுடன் இருந்த ஒரு மனித எலும்புக்கூடு இங்கு கிடைத்தது.
- 2. இரண்டு கற்கள் உராய்வின் பின்னர் சிவப்பு நிற நீர்மம் உருவாவதாகக் கண்டறியப்பட்டது.
- 3. 5 மீட்டர் நீளமும் 3 மீட்டர் அகலமும் கொண்ட ஒரு களிமண் அடுப்பு கண்டுபிடிக்கப்பட்டது.
- 4. 8000 முத்துகளால் நிரப்பப்பட்ட ஒரு குடம் இங்கு காணப்பட்டது.
# பரோர்

## இதனையும் காண்க

- சிந்துவெளி நாகரிகத்தின் தொல்லியல் களங்கள்
# பெருங்குடி, மதுரை

**பெருங்குடி** என்பது மதுரை மாவட்டத்தின் தெற்கு வருவாய் வட்டத்தில் அமைந்த திருப்பரங்குன்றம் ஊராட்சி ஒன்றியத்தில் அமைந்த ஒரு கிராமம் ஆகும். பெருங்குடி கிராமம், மதுரை நகரத்திற்கு தெற்கில், 12 கி.மீ. தொலைவில், மதுரை வானூர்தி நிலையம் செல்லும் வழியில், மதுரை – கன்னியாகுமரி தேசிய நெடுஞ்சாலை அருகே அமைந்துள்ளது. பெருங்குடி கிராமம், திருப்பரங்குன்றம் (சட்டமன்றத் தொகுதி)க்கும்; விருதுநகர் மக்களவைத் தொகுதிக்கும் உட்பட்டது.
# பெருங்குடி, மதுரை

## அமைவிடம்

கடல் மட்டத்திலிருந்து சுமார் 180 மீட்டர் உயரத்தில், என்ற புவியியல் ஆள்கூறுகள் கொண்டு, பெருங்குடி புறநகர்ப் பகுதி அமையப் பெற்றுள்ளது. அவனியாபுரம் எனும் ஊர் பெருங்குடி கிராமத்திற்கு அருகில் உள்ளது. இதன் அஞ்சல் சுட்டு எண் 625022 ஆகும்.
# பெருங்குடி, மதுரை

## மக்கள்தொகை பரம்பல்

973.75 ஹெக்டேர் பரப்பளவு கொண்ட பெருங்குடி கிராமத்தின் 2011ஆம் ஆண்டின் மக்கள் தொகை கணக்கெடுப்பின்படி, 2,397 வீடுகள் உடைய பெருங்குடி கிராமத்தின் மொத்த மக்கள்தொகை 9,081 ஆகும். அதில் ஒடுக்கப்பட்டோர் 1,824 (20.09 %) ஆக உள்ளனர். 4,122 தொழிலாளர்கள் இக்கிராமத்தில் உள்ளனர். சராசரி எழுத்தறிவு 81.99% ஆகும். மக்கள்தொகையில் ஆறு வயதிற்குட்பட்டோர் 1,104 ஆக உள்ளனர். இக்கிராமாத்தில் தமிழ், சௌராட்டிரம் மற்றும் தெலுங்கு மொழிகள் பேசப்படுகிறது.
# பெருங்குடி, மதுரை

## அருகில் உள்ள நகரங்களும், ஊர்களும்

அவனியாபுரம், மதுரை, திருப்பரங்குன்றம், ஹார்விப்பட்டி, நிலையூர், பசுமலை, விளாச்சேரி, தனக்கன்குளம், தோப்பூர் ஆகியவை பெருங்குடி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.
# பெருங்குடி, மதுரை

## அருகில் உள்ள நிறுவனங்கள்

1. இந்திய அஞ்சல் பயிற்சி நிறுவனம்
1. சரஸ்வதி நாராயணன் கலை & அறிவியல் கல்லூரி
1. மதுரை பன்னாட்டு வானூர்தி நிலையம்
# பெருங்குடி, மதுரை

## இதனையும் காண்க

- பெருங்குடி கருப்பணசாமி கோயில்
# தோங்கா லா கணவாய்

**தோங்கா லா கணவாய்** (*Dongkha la*) என்பது இமயமலையில் 5534 மீட்டர் உயரத்தில் அமைந்துள்ள மிக உயர்ந்த ஒரு கணவாய் ஆகும். இக்கணவாய் இந்தியாவிலுள்ள சிக்கிம் மாநிலத்தை திபெத்துடன் இணைக்கிறது. தோங்கியா கணவாய் என்ற பெயராலும் இதை அழைக்கிறார்கள்.  
வடக்கு சிக்கிம்மில் அமைந்திருக்கும் இக்கணவாயிலிருந்து திபெத் பீடபூமியை பார்க்க முடியும். தோங்கா லா கணவாய்க்கு அருகில் அமைந்துள்ள திசோ லாமோ ஏரி 6.5 கிலோமீட்டர் நீளமும் 2.5 கிலோமீட்டர் அகலமும் கொண்ட ஏரியாக காணப்படுகிறது . இந்த ஏரியே தீசுட்டா ஆற்றுக்கு நீர் வழங்கும் முக்கிய மூலமாகும். குருதோங்மார் ஏரியும் தீசுட்டா ஆற்றுக்கு நீர் வழங்குகிறது. 1849 ஆம் ஆண்டு செப்டம்பர் மாதம் ஏழாம் நாள் தோங்கா லா கணவாயை இவர் கடந்தார்.
# கூகுள் ஆற்றல் அளப்பி

**கூகுள் ஆற்றல் அளப்பி** (*Google PowerMeter*) என்பது கூகுள் தொண்டு நிறுவனமான Google.org இன் மென்பொருள் திட்டமாகும். நுகர்வோர் தங்கள் வீட்டு மின்சாரத்தை கண்காணிக்க உதவும் ஒரு மென்பொருள் ஆகும். மென்பொருளின் மேம்பாடு புதுப்பிக்கத்தக்க ஆற்றல், மின் வலைப்பின்னல் மேம்பாடுகள், மற்றும் பைங்குடில் வளிமம் உமிழ்வைக் குறைக்கும் பிற நடவடிக்கைகள் ஆகியவற்றில் முதலீடு செய்ய கூகுளின் ஒரு பகுதியாகும். இது அக்டோபர் 5, 2009 இல் தொடங்கப்பட்டு, செப்டம்பர் 16, 2011 அன்று நிறுத்தப்பட்டது. பயனரின் மின்சக்தி பயன்பாடு உண்மையான நேரத்தை பதிவு செய்ய வடிவமைக்கப்பட்டுள்ளது. அமெரிக்காவின் வீடுகளில் உள்ள ஆற்றல் பயன்பாடு பத்து சதவிகிதம் குறைக்கப்பட்டுவிட்டால், எட்டு மில்லியன் கார்களைப் பயன்படுத்தும் சராசரி ஆற்றல் சமமாக இருக்கும் என நிறுவனம் கருதுகிறது.  
இந்த கருவி வீட்டில் பயன்படுத்தும் உரிமையாளர்களின் விழிப்புணர்வை அவர்கள் பயன்படுத்தும் எரிசக்தி மற்றும் பயனர்கள் அதிக ஆற்றலை செயல்திறனை அதிகரிக்கும் என்று நம்பப்பட்டது. பவர்மீட்டர் மின்சார மின்சக்திகளை விட மின்சக்தி பயன்பாட்டைக் கண்காணிக்கும் ஸ்மார்ட் மீட்டர்களைப் பயன்படுத்துவதற்கு நோக்கம் கொண்டது. கூகிள் கூற்றுப்படி, 2009 இல் உலகளாவிய பயன்பாட்டில் சுமார் 40 மில்லியன் ஸ்மார்ட் மீட்டர்கள் இருந்தன. 2009 ஆம் ஆண்டின் முற்பகுதியில், சுமார் 7% அமெரிக்க வீடுகளில் ஸ்மார்ட் மீட்டர் நிறுவப்பட்டது.  
சில பிற மின்சாரம் மீட்டர் மற்றும் வீட்டில் உள்ள ஆற்றல் பயன்பாட்டு காட்சிகள் PowerMeter உடன் பயன்படுத்தப்படலாம்.
# பலராம் அரண்மனை

**பலராம் அரண்மனை** *(Balaram Palace)* என்பது இந்தியாவின் குசராத்து மாநிலத்தில் உள்ள பனஸ்கந்தா மாவட்டத்தில் இருக்கும் *சித்ரசானி* கிராமத்தில் அமைந்துள்ள ஓர் அரண்மனையாகும். தற்பொழுது இந்த அரண்மனை ஓர் உணவு விடுதியாக மாற்றப்பட்டு விட்டது.
# பலராம் அரண்மனை

## வரலாறு

பிரித்தானிய இந்தியா ஆட்சியின் போது பாலன்பூர் சமஸ்தானத்தில் 1922 ஆம் ஆண்டுக்கும் 1936 ஆம் ஆண்டிற்கும் இடைப்பட்ட காலத்தில் 29 ஆவது நவாப் ஆட்சியில் இந்த அரண்மனை கட்டப்பட்டது.
# மெட்ராசு (அமெரிக்கா)

**மெட்ராசு** (Madras) என்பது ஐக்கிய அமெரிக்காவில், ஓரிகன் மாநிலத்தில் ஜெபர்சன் வட்டத்தில் உள்ள ஒரு நகரம் ஆகும். இதன் மக்கள் தொகை 2010 கணக்கீட்டின்படி 6046 பேர். இந்த ஊரின் பழைய பெயர் பேசின் ஆகும். 1944 ஆம் ஆண்டில் பருத்தித் துணி ஒன்றின் பெயரான மெட்ராசு என்பதை இந்த ஊருக்கு வைத்துவிட்டதாக ஒரு செய்தி உள்ளது. இருப்பினும் உண்மையான காரணம் உறுதியாகத் தெரியவில்லை.
# மெட்ராசு (அமெரிக்கா)

## பிற சிறப்புகள்

இந்த நகரத்தின் மொத்த பரப்பளவு 5.02 சதுர மைல்கள் ஆகும். 6046 பேர், 2198 வீடுகள், 1430 குடும்பங்கள் இந்த மெட்ராசு நகரில் வாழ்கிறார்கள். பெரும்பாலும் வெள்ளை நிற அமெரிக்கர்கள் 66.4 விழுக்காடும், பிற இனத்தவர்களான ஆப்பிரிக்க அமெரிக்கர்கள், எசுப்பானியர்கள், ஆசிய கண்ட இனத்தவர்கள் குறைந்த தொகையிலும் வாழ்கிறார்கள்.
# மெட்ராசு (அமெரிக்கா)

## சூரியக் கிரகண நிகழ்வு

சூரியக் கோட்டின் மையத்தில் மெட்ராசு அமைந்திருப்பதாலும், கடல் மட்டத்திலிருந்து உயரம், மாசு படாத ஒளி, தெளிவான வானம், விசாலமான திறந்த வெளி ஆகிய காரணங்களினாலும், 2017 ஆக்சுடு 21 ஆம் திகதியில் நிகழ இருக்கும் முழு சூரியக் கிரகணத்தை மெட்ராசு நகரில் பார்க்க மிகவும் வசதியாக இருக்கும். 1979 ஆம் ஆண்டுக்குப் பின்னர் அமெரிக்காவில் தோன்றும் சூரியக் கிரகணம் இது. ஓரிலக்கம் மக்கள் இதனைக் காண கூடுவார்கள் என எதிர்பார்ப்பதால் தங்கல் போன்ற அனைத்து வசதிகளையும் விரிவான ஏற்பாடுகளையும் அரசும் மக்களும் செய்து வருகிறார்கள்.
# ஆடுதுறை - 10 (நெல்)

**ஏ டி டீ - 10** (*ADT 10*) வட்டார வழக்கு **குரங்கு சம்பா** (*Korangu samba*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.
# ஆடுதுறை - 10 (நெல்)

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1933 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 10 (நெல்)

## சாகுபடி

நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 10 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
# ஆடுதுறை - 10 (நெல்)

## சிறப்புப் பண்புகள்

- இந்த நெல் இரகம், ஒரு ஏக்கருக்கு 4500 கிலோவரை (*4.5 t/ha*) மகசூல் தரக்கூடியது.
- இதன் நெற்பயிர், குலை நோய்க்கு எளிதில் இலக்காகக்கூடியது.
- இவ்வகையை சாகுபடி செய்ய, சம்பா மற்றும் தாளடி பருவங்கள் மிகவும் சிறந்தது.
- இந்நேல்லின் அரிசி, வெள்ளை நிறத்தில் குறுகிய தடித்த வடிவில் காணப்படுகிறது.
# ஆடுதுறை - 10 (நெல்)

## இவற்றையும் காண்க

- பாரம்பரிய நெல்
- இயற்கை வேளாண்மை
- வேளாண்மை
# விக்கி ஆலுப்

**விக்கி ஆலுப்** (Vicki Hollub 1961/62) என்பவர் அமெரிக்கப் பெண்மணி, தொழிலதிபர் ஆவார். இவர் 2016 எப்பிரல் முதல் ஓக்சிடென்டல் பெட்ரோலியம் என்ற பெருங் குழுமத்தின் தலைவராகவும் முதன்மைச் செயல் அதிகாரியாகவும் இருந்து வருகிறார். எண்ணெய் உற்பத்தி செய்யும் பெரிய குழுமத்தை நடத்தி வருகிற முதல் பெண்மணி இவரே ஆவார்.
# விக்கி ஆலுப்

## வாழ்க்கைக் குறிப்புகள்

அலபாமா பல்கலைக்கழகத்தில் பயின்று கனிமப் பொறியியலில் பட்டம் பெற்றார். 2016 இல் அலபாமா பல்கலைக் கழகத்தின் மதிப்பார்ந்த பொறியியல் உறுப்பினர் என அழைக்கப்பட்டார்.  
ஒக்சிடென்டல் பெட்ரோலியம் குழுமத்தில் 1981 ஆம் ஆண்டில் சேர்ந்தார். அமெரிக்கா, இரசியா, வெனிசுலா, ஈக்குவிட்டார் உள்பட மூன்று கண்டங்களில் பல்வேறு பதவிகளிலும் பொறுப்புகளிலும் பணி செய்தார். தொடக்கத்தில் சிட்டிஸ் சர்வீஸ் என்ற குழுமத்தில் வேலையில் சேர்ந்தார். அக்குழுமத்தைப் பின்னர் ஒக்சிடென்டல் பெட்ரோலியம் கையகப்படுத்தியது.  
விக்கி ஆலுப் அமெரிக்காவில் டெக்சஸ் மாநிலத்தில், டிக்கி தீவில், தமது கணவர் ராபர்ட் கிளென் விஜ் என்பவருடன் வாழ்ந்து வருகிறார்.
# பிரதம மந்திரியின் மூத்தக் குடிமக்களுக்கான ஓய்வூதியத் திட்டம்

**பிரதம மந்திரியின் மூத்தக் குடிமக்களுக்கான ஓய்வூதியத் திட்டம்** (*PMVVY*) அல்லது **பிரதம மந்திரி வய வந்தனா ஓய்வூதியத்திட்டம்** என்பதுது இந்திய அரசு அறிவித்த ஒரு ஓய்வூதியத் திட்டம் ஆகும்;
இந்திய ஆயுள் காப்பீட்டுக் கழகம் வழி இணைய இயக்க நிலையில் இத்தொகையை வாங்க முடியும்.
பிரதம மந்திரியின் மூத்தக் குடிமக்களுக்கான ஓய்வூதியத் திட்டம்(PMVVY) என்பது 60 ஆண்டுகளுக்கு மேலான வயதுடைய மூத்த குடிமக்களுக்கு மட்டுமே இந்திய அரசு அறிவித்த ஒரு ஓய்வூதியத் திட்டம் ஆகும்.